আজি মাৰ্ঘেৰিটাৰ বৰগোলাইত এজন যুৱকে এগৰাকী কিশোৰীক যৌন নিৰ্যাতনৰ অপচেষ্টা চলোৱাৰ ঘটনা পোহৰলৈ অহাত অঞ্চলটোত তীব্ৰ চাঞ্চল্যই বিৰাজ কৰিছে। সঞ্জু চুব্বা নামৰ এজন ২৪ বছৰীয়া যুৱকৰ দ্বাৰা ১০ বছৰীয়া এগৰাকী কিশোৰীক যৌন নিৰ্যাতন চলোৱাৰ অপচেষ্টা চলোৱা বুলি অভিযোগ উত্থাপন হৈছে।
প্ৰাপ্ত তথ্য অনুসৰি তিনিচুকীয়া জিলাৰ মাৰ্ঘেৰিটা আৰক্ষী থানাৰ অন্তৰ্গত বৰগোলাইৰ তেল খাদ বস্তিত সঞ্জু চুব্বাই ঘৰত কোনো নথকাৰ সুযোগ লৈ ১০ বছৰীয়া কিশোৰী গৰাকীক যৌন নিৰ্যাতন চলোৱাৰ অপচেষ্টা চলাইছিল।
লগে লগে কিশোৰী গৰাকীয়ে চিঞৰ বাখৰ কৰাত স্থানীয় একাংশ ৰাইজ উপস্থিত হৈ হাতে- লোটে ধৰি উত্তম মধ্যম সোধাই বিকৃত মানসিকতাৰ যুৱকজনক মাৰ্ঘেৰিটা আৰক্ষীৰ হাতত গতাই দিয়ে।
অৱশ্যে ঘটনাটোৰ লগত সাঙুৰ খাই পৰা যুৱক জনে সমগ্র ঘটনাটো অস্বীকাৰ কৰাৰ লগতে তেওঁৰ বিৰুদ্ধে অঞ্চলবাসীয়ে গভীৰ ষড়যন্ত্ৰ ৰচা বুলি অভিহীত কৰিছে।
উল্লেখ্য যে মাৰ্ঘেৰিটা মহকুমাত চলিত বৰ্ষত এনেধৰণৰ কেইবাটাও যৌন নিৰ্যাতনৰ ঘটনা সংঘটিত হৈছে। এই ক্ষেত্ৰত স্থানীয় সচেতন মহল তথা স্থানীয় মহিলা সংগঠন সমূহ ক্ষুণ্ণ হৈ পৰা পৰিলক্ষিত হৈছে।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
